जेन
"पैंथेरा लियो।"
- जेन? - हाँ।
मैं तुमसे एक बहुत ज़रूरी सवाल पूछना चाहता हूँ।
पूछो।
अगर तुम दुनिया में कोई भी जानवर बन सको, तुम क्या चुनोगी?
- क्या एक पौधा हो सकता है? - मैंने "जानवर" कहा।
क्या एक मछली हो सकती है?
उसे ज़मीन पर रहना चाहिए।
- क्या वह लुप्त हो सकता है? - नहीं।
क्या यह सवाल वाक़ई इतना मुश्किल है?
शेर। नहीं, हाथी। जिराफ़।
रुको, क्या एक एककोशिकीय जीव हो सकता है?
- जानवर। - शेर।
क्या तुम यह बस इसलिए चुन रही हो क्योंकि आज हम उसकी तलाश कर रहे हैं?
हाँ। और मेरा मन बदल गया है।
शेरनी। मादा शेर।
क्या उनमें सच में इतना फ़र्क है?
मज़ाक कर रहे हो, है ना?
शेरनियों की अयाल नहीं होती, वे बच्चों का ध्यान रखती हैं
और लगभग सारा शिकार करती हैं।
शेर क्या करते हैं?
शेरनियों द्वारा किया गया शिकार खाते हैं।
मेरे ख़्याल से फिर मैं शेर बनना चाहता हूँ। ज़्यादा आसान लगता है।
क्या? मैं खाने में वाक़ई अच्छा हूँ।
और मादा शेर… शेरनियाँ क्यों…
शेरों को आसपास रहने देती हैं, जब वे बस उनका खाना खा जाते हैं?
हम यहाँ यही पता लगाने आए हैं।
शेर दुनिया में इकलौती बिल्लियाँ हैं जो झुंड में रहते हैं,
जिसमें आमतौर पर एक शेर, कुछ शेरनियाँ और बहुत सारे प्यारे शेर के बच्चे होते हैं।
सवाल है "क्यों"?
ग्रेबियर्ड को क्या हो गया है?
बेहतर सवाल यह है : ग्रेबियर्ड को खाने की कोशिश कौन कर रहा है?
एक शेरनी।
भागो, ग्रेबियर्ड।
- वह बच नहीं पाएगा। - हाँ, बच जाएगा। सीट बेल्ट बाँध लो।
कितना उबड़-खाबड़ है।
मुझे तबियत ठीक नहीं लग रही है।
रुको। हम लगभग पहुँच गए हैं।
और भी ज़्यादा उबड़-खाबड़ है।
तुम क्या कर रहे हो?
ग्रेबियर्ड को खाए जाने से बचा रहे हैं।
- और तुम्हें क्या करना चाहिए? - आराम।
चलो, बच्चे।
अगर आराम नहीं करोगे, तो यह जुखाम कभी ठीक नहीं होगा।
हम आराम नहीं कर सकते, जब जंगलों में बस 23,000 पैंथेरा लियो बचे हैं।
यह शेर का वैज्ञानिक नाम है।
- हाय, जेन। - हैलो, मिस्टर टोल्मी।
तुम मुझे केविन बुला सकती हो।
तब नहीं जब हालात इतने गंभीर हों, मिस्टर टोल्मी।
हर साल शेरों की संख्या कम होती जा रही है।
हम उन्हें मरने से तभी बचा पाएँगे जब हम उन्हें समझना सीख लेंगे।
- "अगर हम समझेंगे, तभी हम परवाह करेंगे।" - "…हम परवाह करेंगे।"
- "जब हम परवाह करेंगे, तभी हम…" - "जब हम परवाह करेंगे, तभी हम…"
ख़ैर, इस छोटे शेर को थोड़ा आराम करने की ज़रूरत है।
एक छोटे शेर को कब कहते हैं।
ठीक है। ख़ैर, इस छोटे कब को आराम की ज़रूरत है, तो थोड़ा इंतज़ार करना पड़ेगा।
पर शेरों के पास इंतज़ार का समय नहीं है।
मिस्टर टोल्मी? डेविड? केविन? मिस्टर डेविड के डैड?
वह अभी भी तुम्हारा शिकार कर रही है।
मतलब, वह अभी भी तुम्हारा शिकार कर रही है।
जिससे हमें हमारा मिशन ख़त्म करने का मौका मिल जाएगा। यहीं रुको।
अब, हम जो दरें दे पाने में सक्षम हैं,
उन पर आर्थिक तत्वों का असर हमेशा होगा।
जेन?
मॉम, मुझे आपकी मदद चाहिए।
मुझे माफ़ कीजिए। मैं अभी वापस आती हूँ।
क्या यह कुछ असली है या एक जानवरों का मिशन है?
एक असली जानवर वाला मिशन।
अभी तुरंत नहीं।
हम कहाँ थे?
आवास बाज़ार में दाम की गिरावट का मतलब हो सकता है इजाफ़ा…
मॉम, यह ज़रूरी है।
इसका मतलब 0.25 या 0.5 बेसिस अंकों की
- बढ़ोतरी हो सकती है। - मॉम। मॉम, प्लीज़।
अब, हमारे पास जोखिम कम करने के कई तरीके हैं…
तुम्हारे पीछे कोई है।
मुझे माफ़ कीजिए। आप एक सेकंड के लिए होल्ड कर सकती हैं।
कोई दिक्कत नहीं है।
जेन, मैं इस समय काम कर रही हूँ।
मैं भी दुनिया बचाने का काम कर रही हूँ।
मैं यह पता लगाने की कोशिश कर रही हूँ कि शेर इकलौती बिल्लियाँ क्यों हैं जो साथ में रहते हैं।
शुभकामनाएँ।
मैंने दो शेरनियों को मिलकर काम करते देखा, जब वे ग्रेबियर्ड को खाने की कोशिश कर रही थीं।
हमारे मिशन को पूरा करने के लिए, मुझे आपकी मदद की ज़रूरत पड़ेगी।
- डेविड कहाँ है? - अभी भी बीमार है।
मिली?
यह एक छह साल की बच्ची के लिए बहुत ख़तरनाक है।
जेन, मुझे काम करना है। अभी मेरे पास खेलने का समय नहीं है।
ग्रेबियर्ड।
मैं उसके लिए माफ़ी चाहती हूँ।
ग्रेबियर्ड।
जेन।
डेविड।
मुझे पेशाब करने जाना है।
ठीक है।
मेरा बेटा बचपन में काफ़ी कुछ वैसा ही था।
हमेशा डायनासॉर के पीछे इधर-उधर भागता रहता था।
अब वह क्या करता है?
वह एक जीवाश्म विज्ञानी है।
कुछ शौक कभी ख़त्म नहीं होते।
मैं तुम्हें बता नहीं सकती हूँ कि कितनी बार मुझे डायनासॉर होने का नाटक करके उसके पीछे भागना पड़ता था।
जेन को लुप्तप्राय जानवरों में दिलचस्पी है। वह उनके वैज्ञानिक नाम गिनाती है।
और सच में, मैं उनमें से आधे बोल भी नहीं पाती हूँ।
"पैंथेरा लियो," उसे छोड़ो।
ग्रेबियर्ड, नीचे कूदो!
आपको मालूम है कि शेर बस वही खाता है जो शेरनियाँ शिकार करती हैं?
मुझे नहीं पता था।
तो आपको क्या लगता है, शेरनियाँ शेर को आसपास क्यों रहने देती हैं
अगर वह बस उनका खाना खाता है?
ख़ैर, शायद शेर दूसरे तरीकों से मदद करता होगा।
बाथरूम। चलो।
वह बिस्तर से नीचे कूद गई।
हम तुम्हें बचाने की कोशिश कर रहे हैं।
जेन, मैं डेविड बोल रहा हूँ, तुम्हारी बालकनी पर एक शेरनी है।
डेविड, क्या वहाँ अंदर सब ठीक है?
मैं ठीक हूँ। अभी भी पेशाब कर रहा हूँ।
जेन, तुम ठीक हो?
जेन? जेन!
मेरे पास कूदो।
उसका खेल शायद क़ाबू से बाहर हो रहा है।
अभी कूदो, ग्रेबियर्ड।
- जेन। - मॉम,
आपको यक़ीन नहीं होगा कि अभी क्या हुआ।
मेरे मना करने के बावजूद तुमने मेरे काम में दख़ल देना जारी रखा
और अब मेरा काम और भी देर तक चलेगा?
हाँ, लेकिन वह मेरी ग़लती नहीं थी। एक शेरनी ने ग्रेबियर्ड पर हमला किया।
ठीक है। ठीक है, अब बाहर खेलने का समय है।
हम खेल नहीं रहे हैं। और दूसरी शेरनी बाहर ही है।
शेरनियाँ अपने परिवारों के साथ मिलकर काम करती हैं।
मुझे अपने परिवार के साथ काम करना है।
तुमने इससे बदतर का सामना किया है। मुझे यक़ीन है तुम बच जाओगी।
लेकिन शेर शायद नहीं बचेंगे।
हर साल उनकी संख्या कम होती जा रही है क्योंकि हमारी संख्या बढ़ती जा रही है।
हम उन्हें उनके घरों से निकाल रहे हैं, मॉम।
- शायद तुम उनके लिए एक नया घर ढूँढ लोगी। - उनके जाने के लिए और कोई जगह नहीं बची है।
जल्द ही एक दिन, वे पूरी तरह लुप्त हो जाएँगे।
- आप कल्पना कर सकती हैं, मॉम, और शेर नहीं? - इस समय, मैं बस यह कल्पना कर सकती हूँ
कि मिसेज़ जोसफ़ मुझे कितना अशिष्ट समझ रही होंगी कि उन्हें इतने लंबे समय तक इंतज़ार करवाया
और तुम्हारे कमरे की हालत कितनी बुरी होगी।
उन्हें लगता है हम बस मस्ती कर रहे हैं,
लेकिन अगर हमने कुछ नहीं किया, तो शेर सच में लुप्त हो सकते हैं।
लेकिन अगर हमें पता लगाना है कि शेर साथ क्यों रहते हैं, तो हमें मदद की ज़रूरत पड़ेगी।
क्या? तुमने कैसे…
शाबाश।
डेविड, मैं जेन, ओवर।
जेन, तुम ठीक हो।
मुझे लगा था शेरनी ने तुम्हें पकड़ लिया।
लगभग पकड़ ही लिया था, लेकिन तुमने अपने वॉकी से उसका ध्यान बँटाकर हमें बचा लिया।
सच में?
- डेविड। - लगभग हो गया, पॉप्स।
मेरे पास ज़्यादा समय नहीं है। मैं क्या मदद कर सकता हूँ?
क्या तुम मुझे बाहर मिल सकते हो?
नहीं। पॉप्स ने कहा मुझे आराम करने की ज़रूरत है।
लेकिन मैं अपनी खिड़की से नज़र रख सकता हूँ।
अगर मुझे कोई भूखी शेरनियाँ दिखाई दीं, तो मैं तुम्हें बता सकता हूँ।
अच्छी शुरुआत है। शुक्रिया, डेविड।
क्या हुआ, ग्रेबियर्ड?
इतनी देर तक पेशाब करना मुमकिन नहीं है, डेविड।
मैंने आज बहुत पानी पीया था।
जेन? जेन, तुम ठीक हो?
जेन! जेन! जेन!
"मेरी माँ मेरे अफ़्रीका जाने के सपने पर कभी नहीं हँसीं,
हालाँकि बाकी सब हँसे क्योंकि हमारे पास बिल्कुल पैसे नहीं थे
और इसलिए क्योंकि मैं एक लड़की थी।"
यह ज़रूर जेन गुडॉल की माँ होंगी।
मारिया?
तो क्या शेर सच में शिकार में भी मदद करते हैं?
क्या वे इसीलिए झुंड में रहते हैं?
लेकिन फिर उस शेर ने तुम्हारा शिकार करने में शेरनियों की मदद क्यों नहीं की?
यह कुछ समझ में नहीं आ रहा।
हमसे कुछ तो छूट रहा है।
यह वाक़ई ऐसा लगता है कि ये साथ मिलकर काम कर रही हैं।
भागो!
चलो। आ भी जाओ।
ख़ैर, कम से कम हमने अपना मिशन पूरा कर लिया।
शेर इकलौती बिल्लियाँ हैं जो साथ रहते हैं क्योंकि वे सब साथ मिलकर शिकार करते हैं।
बहुत सफल भी हैं।
दरअसल, शायद इतने सफल भी नहीं होते हैं।
मुझे बहुत अफ़सोस है।
प्लीज़ माफ़ी मत माँगो।
तुम मेरी बहुत सारी अच्छी यादें ताज़ा कर रही हो और कुछ चुनौतीपूर्ण भी।
एक माँ होना मुश्किल हो सकता है, हँ?
बहुत।
लेकिन मुझे उन दिनों की याद आती है जब वह बस यह चाहता था कि मैं उसके साथ खेलूँ।
यह शेरनियों पर क्यों दहाड़ रहा है?
ये ज़रूर एक ही परिवार से नहीं होंगे।
ग्रेबियर्ड! उससे हमारा मिशन पूरा हो सकता था।
और हाँ, शायद हमें खा भी लिया जाता।
लेकिन फिर भी, शायद शेर शिकार में मदद नहीं करते हैं।
शायद वे अपने परिवार की रक्षा करते हैं जब शेरनियाँ शिकार पर निकलती हैं।
लेकिन अब हमें उन्हें दोबारा ढूँढना होगा, सुरक्षित रूप से।
हम उन्हें सुरक्षित दूरी से देखेंगे।
शेरों को अपने परिवार पालने के लिए बहुत सारी जगह की ज़रूरत होती है।
उन्हें ढूँढने के लिए हमें थोड़ी मदद की ज़रूरत पड़ेगी।
अगर आराम नहीं करोगे, तो यह जुखाम कभी ठीक नहीं होगा, बच्चे।
जानता हूँ।
लगता है अभी भी थोड़ी छींकें आ रही हैं।
आराम करो।
मुझे आराम करना है।
- इस तरफ़ करवट लेकर आराम करो। - ठीक है।
- क्या तुमने हमारा मिशन पूरा कर लिया? - अभी नहीं, लेकिन हम क़रीब हैं।
हम एक दूसरे परिवार के एक और शेर को देखा
और अब हम पता लगाने की कोशिश कर रहे हैं
कि जब शेरनियाँ शिकार पर जाती हैं, तो क्या शेर अपने परिवारों की रक्षा करते हैं।
रक्षा बनाम शिकार।
हाँ, मैं पक्का अभी भी एक शेर बनना चाहता हूँ।
लेकिन यह साबित करने से पहले हमने उन्हें खो दिया।
मैं क्या मदद कर सकता हूँ?
मैं चाहती हूँ तुम देखो अगर वे दूसरी मंज़िल के गलियारे में आते हैं।
पॉप्स वाक़ई नहीं चाहते कि मैं अपने कमरे से बाहर निकलूँ।
चिंता मत करो। मैं कुछ सोच लूँगा।
अगर वे दिखाई दें, तो मुझे वॉकी पर बताना।
लगता है शेरों से दूर भागते समय मेरा वॉकी-टॉकी गिर गया।
तुम्हें तुम्हारा वॉकी वापस कैसे मिला?
पॉप्स, आप कहते हैं ना कि परिवार से ज़्यादा ज़रूरी कुछ नहीं है?
हाँ।
ख़ैर, हमें लगता है कि शेर भी यही सोचते हैं।
ठीक है।
इस समय, हमारे शेर परिवारों को हमारी मदद चाहिए।
माफ़ कीजिए मैंने अपना वॉकी वापस ले लिया।
और मैं पेशाब भी नहीं कर रहा था।
लेकिन शायद कोई तरीका हो जिससे मैं आराम कर लूँगा और जेन की मदद भी?
तुम क्या सोच रहे थे?
वे चली गईं, ग्रेबियर्ड।
जेन?
जेन की मॉम?
डेविड।
तुम यहाँ बाहर क्या कर रहे हो?
वहीं रहिए।
- और क़रीब मत आइएगा। - शेर?
नहीं, मैं बस आपको बीमार नहीं करना चाहता हूँ।
- तुम यहाँ बाहर क्या कर रहे हो? - निगरानी कर रहा हूँ और आराम भी।
- एक "बा-राम।" - तुमने जेन को देखा है?
या एक "निग-राम।" नहीं, "बा-राम" बेहतर है।
क्या हो रहा है?
माफ़ करना, मुझे लगा तुम एक शेर हो।
आप यहाँ क्या कर रही हैं, मॉम?
मेरा काम जल्दी ख़त्म हो गया, तो मैंने सोचा शायद मैं तुम्हारे मिशन में मदद कर सकूँ।
सच में?
हाँ, सच में।
नहीं, मतलब "आप सच में मदद करेंगी?" हम बस खेल नहीं रहे हैं।
हम पता लगाने की कोशिश कर रहे हैं कि दुनिया को कैसे बचाएँ।
जानती हूँ। जानती हूँ।
और मैं शेरों को ट्रैक करने में मदद करना चाहती हूँ।
बढ़िया। हमें आपकी मदद की ज़रूरत है।
वे हमारी अपार्टमेंट इमारत की चार मंज़िलों में से किसी पर भी हो सकते हैं।
ग्रेबियर्ड बेसमेंट में देखेगा। डेविड दूसरी मंज़िल संभाल रहा है।
- मैं तीसरी मंज़िल पर देखूँगी। - और मैं पहली मंज़िल देखूँगी।
लेकिन हम संपर्क में कैसे रहेंगे? हमारे पास बस दो वॉकी-टॉकी हैं।
मेरे पास एक आईडिया है। मुझे तुम्हारे डैड से बात करने दो।
ठीक है, लेकिन वहीं रहिए। मैंने शायद उन्हें बीमार कर भी दिया है।
पॉप्स!
ग्रेबियर्ड कह रहा है कि बेसमेंट खाली है और पहली मंज़िल पर भी कुछ नहीं है।
उनका कोई निशान, डेविड?
नहीं, अभी तक कोई निशान नहीं है, जेन।
मैं बस यहाँ बैठकर पानी पी रहा हूँ।
तुम्हारी मॉम का क्या?
मैं देखती हूँ। फ़ोन पर जा रही हूँ।
आपको तीसरी मंज़िल पर कोई शेर दिख रहे हैं, मॉम?
यहाँ कुछ नहीं है, कमांडर।
या बॉस कहना है?
या कप्तान?
बस जेन।
शायद वे चले गए।
तुमने यहाँ आसपास कोई शेर या शेरनियाँ देखे हैं?
- नहीं। - माफ़ करना।
- वह क्या था? - मुझे कोई अंदाज़ा नहीं है।
रुको, मुझे कुछ सुनाई दे रहा है।
रुको, डेविड। मेरी मॉम को कुछ सुनाई दे रहा है।
वह कैसी आवाज़ लग रही है, मॉम?
यह एक दहाड़ जैसी लग रही है, जैसे शेर की दहाड़।
नर या मादा?
मुझे पक्का नहीं मालूम।
उसकी आवाज़ निकालिए।
- न… मैं नहीं करना चाहती। - मॉम…
रोर!
सब ठीक है?
हाँ। मेरी बेटी और मैं बस पता लगाने की कोशिश कर रहे हैं कि शेर झुंड में क्यों रहते हैं।
"प्राइड।"
प्राइड यानी अहम् की वजह से?
शेरों के झुंड को प्राइड कहते हैं।
आपके लिए एक मज़ेदार तथ्य है, शेरों के झुंड को प्राइड कहते हैं।
शुक्रिया।
मॉम, वह वाक़ई एक शेर की दहाड़ जैसी लग रही है। ध्यान रखिएगा।
मुझे अभी एक और दहाड़ सुनाई दी।
चिंता मत कीजिए, मैं आपके पास ऊपर आ रही हूँ।
मुझे यक़ीन नहीं हो रहा।
वह कितना ख़ूबसूरत है।
और ख़तरनाक भी।
शेर इस ग्रह के सबसे सफल शिकारियों में से एक हैं।
यहीं हमें भागना है!
जेन, शेरनी और शेर दिखाई दे रहे हैं।
कॉपी। हमारे पीछे एक और शेर पड़ा हुआ है।
हम उसे तुम्हारे पास ला रहे हैं।
जल्दी कीजिए, मॉम!
यह कितना मज़ेदार…
और गंभीर है।
गंभीर मज़ा है।
देखिए, शेर अपने झुंड की रक्षा कर रहा है। शेरनियाँ ज़्यादातर शिकार करती हैं…
जबकि शेर नज़र रखते हैं और दूसरे शेरों को लड़कर भगाते हैं।
जैसा कि आज तुमने हमारे लिए किया था, डेविड।
हाँ। तुम हमारे रक्षक शेर हो।
बढ़िया कहा।
डेविड।
तकनीकी रूप से मैं अभी भी कुर्सी में हूँ।
- तुम क्या कर रही हो? - हम अपने मिशन हमेशा जानवरों को
उनके प्राकृतिक आवास में देखकर ख़त्म करना पसंद करते हैं।
बढ़िया है।
- ग्रेबियर्ड कहाँ है? - मैंने आज रात के लिए उसे डेविड को दिया है।
उसकी तबियत अभी भी ख़राब है।
तो, यहाँ एक्स्ट्रा सीट उपलब्ध है?
हाँ, ज़रूर।
मैं गाड़ी चलाऊँगी।
सीट बेल्ट बाँध लो।
देखो, वह प्राइड है।
उन बच्चों को देखो।
- कितने प्यारे हैं। - वे शिकार करना सीख रहे हैं।
थोड़ा कम प्यारा है।
शेर काफ़ी कुछ इंसानों जैसे होते हैं।
उनके बड़े परिवार होते हैं जो खेलते हैं और एक-दूसरे का ध्यान रखते हैं।
हाँ, जिसका मतलब हमें भी उनका बेहतर ध्यान रखना चाहिए।
बिल्कुल सही।
आप क्या कर रही हैं?
हमारे अगले रोमांच की तलाश कर रही हूँ।
तो, इसके बाद हम कौन सा जानवर बचाएँगे?
मैं चीता या जिराफ़ के बारे में सोच रही थी।
जेन
शेरों को बचाने में मदद कीजिए।
उम्मीद है मुझे शेर विशेषज्ञ, तंदीवे मवीत्वा के साथ कॉल के लिए देर नहीं हुई है।
एकदम सही समय पर आई हैं।
- तबियत बेहतर है, डेविड? - बहुत बेहतर है।
- ग्रेबियर्ड ने "हाय" कहा है। - हाय, ग्रेबियर्ड।
यह तंदीवे हैं।
- हाय, तंदीवे। - हाय, तंदीवे।
हाय, डेविड।
हाय, जेन। हैलो…
- मारिया। - यह मेरी मॉम हैं।
इन्होंने शेरों के एक झुंड को ट्रैक करने में कल हमारी मदद की थी।
पता नहीं मैंने कितनी मदद की। मेरी दहाड़ को अभ्यास की ज़रूरत है।
मैं अभी भी अभ्यास कर रहा हूँ। रोर!
तंदीवे, जंगल में शेर की दहाड़ सुनना कैसा था?
एकदम होश उड़ाने वाला था।
पहली बार जब मैंने शेरों को दहाड़ते हुए सुना था, हम साउथ लुआंग्वा नैशनल पार्क में थे।
मैं तुम्हें दिखाती हूँ वह कहाँ है।
हम एक शेर पर ट्रैकिंग डिवाइस लगाना चाहते थे।
जब उन्होंने हमें देखा, तो वे ऐसे बस ज़ोर-ज़ोर से दहाड़ने लगे।
उसकी आवाज़ कितनी तेज़ है।
मुझे तुरंत समझ आ गया था कि मैं शेरों के साथ काम करना चाहती हूँ।
हमारे मिशन के लिए एक ट्रैकर अच्छा रहता।
तो, तुम लोगों को अपने शेर वाले मिशन पर क्या पता चला?
कि जहाँ शेरनियाँ ज़्यादातर शिकार करती हैं, शेर प्राइड की रक्षा करते हैं।
सबके पास कुछ ना कुछ काम है।
शाबाश। शेरनियाँ भी प्राइड की रक्षा में मदद करती हैं।
साथ मिलकर काम करना, उससे ही प्राइड शक्तिशाली बनती है।
और इसीलिए शेरनियाँ लगभग एक ही समय पर बच्चों को जन्म देती हैं।
बहुत सारी माँएँ साथ मिलकर काम करें, तो वह मददगार होता है।
क्या आप हमेशा से जानती थीं कि आप जानवरों की मदद करना चाहती हैं,
- बचपन में भी? - हाँ।
यह उन अलग-अलग जानवरों की कहानियों की वजह से था
जो पानी भरने के लिए नदी पर जाते समय
मेरी माँ को मिलते थे।
मेरे पास जेन गुडॉल की एक किताब भी थी और उससे मुझे बहुत प्रेरणा मिली।
- मुझे जेन गुडॉल बहुत पसंद हैं। - मुझे भी।
मैं उनसे एक बार मिली भी थी।
यह किताबें साइन कर रही थीं
और मैं जाकर उनसे कहना चाहती थी कि उन्होंने मुझे कितना प्रेरित किया था।
मैं कुछ बोल ही नहीं पाई। मैं बस फूट-फूटकर रोने लगी थी।
आप जेन गुडॉल से मिली थीं? वही जेन गुडॉल? क्या बात है।
अगर मैं उनसे आमने-सामने मिलती, तो पता नहीं क्या करती।
शायद वही जो तंदीवे ने किया था।
तुम शायद सही हो।
जेन गुडॉल हमें याद दिलाती हैं कि हर जानवर शेर जितना ही महत्वपूर्ण है।
शेर शीर्ष शिकारी होते हैं।
वे खाद्य शृंखला में सबसे ऊपर हैं और हमारे वातावरण में उनकी एक भूमिका है
और इसलिए हमें उनकी रक्षा करनी चाहिए।
हमें किससे शेरों की रक्षा करनी है?
शेरों के पास रहने के लिए कम जगह और खाने के लिए कम शिकार बचे हैं।
किसानों से उनका टकराव होता है जब वे उनके जानवर मार डालते हैं, जैसे बकरियाँ।
देखो, यहाँ मैं उस क्षेत्र में हूँ,
किसानों को सिखा रही हूँ कि शेरों के साथ तालमेल से कैसे रहना है।
और फिर यह कि मज़बूत बाड़े कैसे बनाने हैं ताकि शेर उनके मवेशी ना मारें।
यहाँ से मदद के लिए हम क्या कर सकते हैं?
तुमने आज जो सीखा है, तुम वह साझा कर सकते हो।
बहुत से लोग शेरों को शक्ति का प्रतीक समझते हैं।
वे यह नहीं समझते कि शेर मुसीबत में हैं।
उन्हें हमारी मदद की ज़रूरत है।
हम बेशक यह कर सकते हैं।
बढ़िया। साथ ही, तुम एक फंडरेज़र भी आयोजित कर सकते हो,
जैसे नींबू पानी या बेकरी के सामान का स्टॉल
और उससे इकट्ठे किए गए पैसों को शेरों की मदद के लिए बने प्रोग्राम में दान कर सकते हो।
बढ़िया आईडिया है। मॉम, हमें कैसा फंडरेज़र आयोजित करना चाहिए?
मुझे कुकीज़ पसंद हैं, तो मेरा वोट बेकरी के सामान को जाता है।
शेरों की मदद के लिए आपके काम के लिए शुक्रिया, तंदीवे।
और अपनी कहानियाँ हमारे साथ बाँटने के लिए।
तुम सबसे बात करके ख़ुशी हुई। तुम्हारे अगले रोमांच के लिए शुभकामनाएँ।
बाय।
- बाय, तंदीवे। - बाय।
तो, बेकरी का सामान या नींबू पानी का स्टॉल?
मैं नींबू पानी चुनूँगी। तुम जानती हो मैं बेक नहीं कर सकती।
मैं दोनों को चुनूँगी। उस तरह हम ज़्यादा पैसे इकट्ठे कर पाएँगे।
बढ़िया आईडिया है।
तुमसे किचन में मिलती हूँ?
जल्द मिलते हैं, डेविड।
जेन, यह नींबू पानी अपने आप नहीं बन जाएगा।
आ रही हूँ।
उप-शीर्षक अनुवादक : मीनू